rlitschk/wikidir huggingface dataset:
Bolivje, offiziell Estado Plurinacional de Bolivia (Pälzisch: Plurinadsionala Schdaad Bolivje) is en Binneschdaad im zendråle Siedåmerika. Benånnd is Bolivje noom siedåmerikånische Fraihaidskämpfa Simón Bolivar. Die offiziell Bezaischnung kummt doheer, dass viele Bevelgarungsgrubbe in Bolivje wohne, sowohl Ur-Velger, als aa Airopäischschdämmische, Mischlinge unn ä klääni Õõzahl an Schwaddse. 10,49 Millione Lait wohne in Bolivje unn es hot ä Fläsch vun 1.098.581 km². Dodemid leewe dorschschniddlisch 9,94 Oiwuhner uff eem km². De jedzische Präsident is de Jeanine Áñez. Bolivje is als Binneschdaad inmidde vun Siedåmerika geleje unn hot keen Zugong zum Meer. Bolivje liehd zwischem 10. unn 23. Grad Siedlische Braide unn zwischem 68. unn 58 Grad Wesdlische Läng. Noobarschdaade sinn Brasilje im Oschde unn Norde, Paraguay im Siedoschde, Argentinje im Siedweschde, Chile unn Peru im Weschde. In Bolivje aschdregge sisch mehrere Londschafdsraim. De erschde Londschafdsraum is die Anderegion im siedweschdlische Driddl vun Bolivje. Es Gebirge vun de Ande do hawwe ihr braideschd Schdell unn bilde en Hochbladoo, es sogenånnde Altiplano. Do hemma die Kalttrope, die Temperadure sinn fer tropische Vahäldnis gering, wail die Lufd do owwe ziemlisch dinn is. Do hemma Dorschschniddstemberadure wie in Daitschlond, awwa die Johresschwangunge sinn vahäldnismäßischgering, dodefir sinn die Dag- Nachd-Schwangunge ziemlisch groß. Im Oschde unn Norde
Paul Tremmel (* 30. September 1929 in Steje) is en Pälzer Mundarddischda. De Paul Tremmel kummt urschbringlisch aus de Weschdpalz, soin Leewe vabrochd hodder awwa iwwerwiegend in de Vorderpalz. Zuerschd hodda Audomeschanigga glernd unn sisch donn in Forschd, wo er haid noch leewe dudd, zu em Schef vunnem Audohaus nuffgschaffd. 1971 hodd donn sai Karriere als Munarddischda in Pälzer Schbrooch begonne. 1972 unn 1973 issa ääna vun de Gekirde uffm Bockrema Dischdaweddschdraid gewessd. Said 1983 meschda aa bai Sendunge im Herfung unn Fernsehe midd. Jeede Fraidaach konnt mer sisch johrelang soi Progromm "Die Woch" uffm Kupfalz Radio vum SWR 4 Baden-Württemberg õõhorsche. Mei Eltre waren reiche Leit. Andhologie. Agiro Verlag, Neischdadt an de Woischdrooß, 2015, ISBN 978-3-939233-55-8 De Rentnerschtreß. Agiro Verlag, Naischdadt an de Woischdrooß, 2015, ISBN 3-9806259-7-4 Jesses Maria: "was will dann die Bagaasch?." cjm-Verlag, Schifferschdadt, 2012, ISBN 978-3-938072-10-3 Muscht net alles glaawe. Selbstverlag, Forst, 2010, ISBN 978-3-9809914-5-2 Dumm gebore? Nix dezu gelernt? Selbstverlag, Forst 2009, ISBN 978-3-9809914-4-5 Dumm geloffe. Selbstverlag, Forst 2008, ISBN 978-3-9809914-3-8 Die Dabbschädel der Weltgeschichte. Verlag Waldkirch, Mannheim 2008 Sellawie. 2000 Pälzer Chrischtkinnels- un Belznikelsg'schichte. Selbstverlag, Forst 1997 Tausend Worte Pälzisch. Verlag Meininger, Neustadt an der Weinstraße 1996. ISBN 3-87524-113-4 heiter – weiter. Weitere heitere
Heiner Flassbeck (* 12.Dezember 1950 in Birkefeld) is en daitsche Wärdschafdswisseschafdla. Er is Schefekonom bai de UNCTAD gwessd unn said 2005 issa Professor onde Universidäd Hamburch. Noom vierjährische Bsuch vunde Volksschul Birkefeld issa nain Johr uffs Gymnasium Birkefeld gånge, wo er 1969 soin Abidur gmachd hot. Dennoo hodda zwää Johr Wehrdienschd abgelaischded. 1971 bis 1976 hodda donn Volkswärdschafdslehr ande Universidäd vum Saarlond schdudiad unn 1976 hodda donn soin Diblom midd Schwerpungd Geld unn Kredid, Konjungdurtheorie unn allgemääni Wisseschafdspilosophie gemechd. 1976 bis 1980 iss de Heiner Flassbeck en Midarwaider im Schdab vum Sachverschdändischerad fer die Begudachdung vun de gsåmdwärdschafdlische Endwigglung in Wissbade gwessd. Vun 1980 bis 1986 hodda donn fers Bunneswärdschafdsminischderium gschaffd, 1986 bis 1990 hodda donn wisseschafdlisch fers Daitsche Inschdidud fer Wärdschafdsforschung (DIW) in Balin gschaffd. Im Juli 1987 hodda soi Promodsion zum Dr. rer. pol. an de Fraie Universidäd Balin gemeschd, mim Thema Preise, Zins und Wechselkurs. Zur Theorie der offenen Volkswirtschaft bei flexiblen Wechselkursen gemechd. 1990 bis 1998 iss de Heiner Flassbeck Laider vun de Abdäälung Konjungdur im DIW gwessd. 1998 unn 1999 wara donn Schdaadsseggredär im Bunnesminischderium fer Wärdschafd mim Schwerpungd Innernadsionale Finonz- unn Währungsfrooche unn Oiropabolidig. Vun 2005 bis 2012 wara bei de UNCTAD als Senior
Salvador Allende (* 26. Juni 1908 in Valparaíso; † 11. Sebbdemba 1973 in Santiago de Chile) is en chilenische Addsd, sozialisdische Boldidigga unn vun 1970 bis 1973 de Präsidend vun Chile gewessd. De Allende hot vasuchd, midd sozialisdische Reforme die Armud unn Uuglaischhaid in Chile zu besaidische, wolld awwa en demokradische Sozialismus im Gejesadz zu onnere sozialisdische Schdaade uffbaue. Om 11. Sebbdemba 1973 issa vum Augusto Pinochet ausm Åmd gepudschd worre. Obba sisch dennoo umgebrochd hot odda ermorded worre is, lied im Dungle. De Pinochet hoddm Allende soi Bolidigg rigggängisch gmeschd unn neoliberale Reforme oiglaided. De Salvador Allende Gossens is in de chilenische Hafeschdadt Valparaíso als ääns vun seggs Kinna vum Salvador Allende Castro unn de Laura Gossens Uribe in ä birgerlischi Familje naigebore worre. De Vadder schdammd ausm Baschgelond unn die Mudder aus Belgje. De Allende hot noo saim Bsuch vun Gymnasie in Tacna, Valdivia unn Valparaíso Medizin uff de Universidäd Valparaíso zwische 1925 unn 1931 schdudierd, do 1932 Abbrobadsion als Addsd bekomme unn 1933 aa promovierd. Schun in soiner Kindhaid hot sisch de Salvador Allende iwwer die soziale Uugreschdischkaid uffgerehd. Während soim Schdudium hot sisch de Allende on Prodeschde geeje die Diggdadur vum Oberschd Carlos Ibanez del Campo
Blues Himmel is e pälzischie Mundartbluesband aus Zweebrigge. In ihre Lieder singe se viel iwwer die Palz, ihr Lait un pälzische Gewohnhaite. Gefallene Engel (1998) Palzfranzos (2001) Scheenie Welt (2004) De Daiwel soll se hole (2007) Do fehlt ma was (2009) SA MO SO (2015) Michael Wack singt, spielt Mundharmonika un Gitarr. Vinzenz Wolf singt un spielt Gitarr. Andrea Tognoli singt, spielt Bass. Thomas Girard spielt Saxophon un Fleet. Philip Freyer spielt Violine. Benjamin Pfahler drummelt. Barbara Wesely spielt Quetschkommod. Homepädsch vun de Band etlische Heerbeischpiele vun de Band
De Werner Fischer (* 7. November 1939 in Epflbach, Landgrais Sinse) isch en Maschinebauingenieur und Hochschuldidagdiger. Er isch von 1980 bis 1990 Prorektor und von 1990 bis 2005 Rektor von de Fachhochschul Kallsruh gwest. De Fischer isch in Epflbach aufgwachse und hot 1959 sei Abitur am Wilhelmi-Gymnasium in Sinse gmacht. Von 1959 bis 1965 hot er Maschinebau an de Uni Kallsruh schdudierd. 1968 hot er an de Uni promoviertn un 1970 hot er an d Fachhoschul gwegsld. Erschd isch er dort Dozent gwesst, ab 1974 Professor am Fachbereich Maschinebau un dann von 1980 bis 1990 Prorektor und von 1990 bis zu sainer Pensionierung 2005 Rektor. Newe saim Bruf hot sich de Werner Fischer aa ehreamdlich engagiert. VOn 1973 bis 1974 isch er de Vorsitzende von de Bürgerinitiative Stutensee gwest, von 1979 bis 1984 Gründungsvorsitzender von de Sozialstation Schdudesee- Wengerde und von 1980 bis 1994 isch er de Vorsitzende von de FWV-Fraktion im Gemeinderat von Schdudesee gwesst. De Werner Fischer lebt in Schdudesee, isch verhaierd un hot drei Söhn. Oiner devo isch de Axel Fischer.
Los Angeles odda korz L.A. is ä Schdadt an de US-åmerikånische Weschdkischd im Siede vum Bunnesschdaad Kalifornje. Midd uugfär 3,8 Millione Oiwuhner isse die die greeschd Schdadt in Kalifornje unn noo New York City die zwäddgreeschd in de Verainischde Schdaade. De Großraum Losa Angeles hot 17,8 Millione Oiwuhner unn is dodemid ääna vun de greeschde Medropolregione uff de Weld. Siegl vun Los Angeles Flagg vun Los Angeles Los Angeles dudd im Siede vum Bunnesschdaad Kalifornje in ennere hiecheliche Ewene lieje. Im Weschde unn Siede hot Los Angeles Õõdääl on de åmerikånische Pazifigkischd. Die Schdadt is nedd ner vun de Oiwuhner her riesisch, sunnern aa vun de Fläsch her, es Schdadtgebied dudd ä Fläsch 1,202 km² oinemme. Die Schdadt dudd bis in de Norde zu de Fieß vun de Santa Monica Mountains raische unn werd im Oschde dorsch die San Gabriel Mountains begrenzd. 560 km nordweschdlisch vun Los Angeles geleje is San Fransisco unn 160 km siedesdlisch nah bai de åmerikånisch-mexikånisch Grenz die neggschdgreeßere Schdadt San Diego. https://web.archive.org/web/20150312191339/http://geography.howstuffworks.com/united-states/geography-of-los-angeles1.htm http://www.city-data.com/us-cities/The-West/Los-Angeles-Geography-and-Climate.html https://web.archive.org/web/20130831163110/http://geography.howstuffworks.com/united-states/geography-of-los-angeles.htm http://www.klimatabelle.info/usa/los-angeles http://www.info-kalifornien.de/Los_Angeles_Wetter.htm Commons: Los Angeles — Waitere Mulitimediadataie zum Artikel
Die Ketscha Rhoiinsel is ä im Flusssyschdem vum Rhoi gelejeni Insel unn gherd zur Gemäände Ketsch, welli uff de onner Said vum Aldrhoi im Oschde lieje dudd unn vun derre sie aa ihrn Nååme hot. Es gonze Gebied vun de Rhoiinsel unn vum Aldrhoiarm is Nadurschduzgebied. Geleje is die Insel zwischem Owwerrhoi im Weschde unnem alde Rhoiarm, em Aldrhoi. Die Rhoiinsel liehd uff Gemargung vun de badische Gemäände Ketsch in de Region Kurpalz. Esdlisch vun de Insel geleje is de hisdorische Kern vun Ketsch midde nairomånisch kadolisch St. Sebåstiånskärsch unnem Rådhaus. Nerdlisch devuu liehd Brihla Gemargung unn die Schwetzinga Wiese. Im Nordweschde liehd die Brihler Kollerinsel, im Weschde Oddaschdädta Gemargung, Rischdung Siedweschde liehd Schbaya unn im Siede hemma die es Gebied vun de Hoggemer Rhoischlaif. 49.3694444444448.5183333333333Koordinaten: 49° 22′ 10″ N, 8° 31′ 6″ O
Lampedusa is ä idaljenischi Insel im Middlmeer, geleje zwische de idaljenische Insel Sizilje unn Tunesje uffm afrigånische Kondinend. Lampedusa gehrd zu de Inselgrubb vun de Pelagische Insle. Bekånnd is die Insel als Urlaubsord, awwa vor alle Dinge aa weje de Boodsflischdlinge, welle vun Afriga uff die Insel kumme, um noo Oiropa zu gelånge, wobai viele baim Vasuch aa schderwe. Die Insel hot uugfär 5.000 Oiwuhner uff ennere Fläsch vun 20 km² unn gherd zu de Gemäände Lampedusa e Linosa in de idaljenische Provinz Agrigent. Lampedusa dudd uff de afrigånische Kondinendalpladd zwische Airopa unn Afriga lieje, midd em Abschdond vun 112 Kilomeder zu Tunesje (Afriga) unn 206 Kilomeder zu Sizilje (Oiropa). Die Ausdehnung vun Weschd noo Oschd sinn 9 Kilomeder, vun Nord noo Sied ner 3 Kilomeder. Die heggschde Erheeweung uff de Insel liehd 137 Meder iwwerm Meeresschbieschl. http://www.italien-inseln.de/agrigento/lampedusa.html
Di Judy Garland (* 10. Juni 1922 in Grand Rapids, Minnesota; † 22. Juni 1969 in Chelsea, London, gebore als Frances Ethel Gumm) war e US-amerikonische Schauspielerin unn Sängerin. http://www.tvguide.com/celebrities/judy-garland/bio/159192 Commons: Judy Garland — Waitere Mulitimediadataie zum Artikel
Die daidsche Nationalhymne b'steĳd seit 1991 nua aus d' dridde Strouf vum Deutschlandlied (Daidschlondlied) vun August Heinrich Hoffmann von Fallersleben. D' Melodie stõmmde vun d' friehere Kaiserhymne „Gott erhalte Franz, den Kaiser“ ( vun Joseph Haydn).
De Blummepeder (ach Blumenpeter, aigendlisch Peter Schäfer; * 5. Abbril 1875 in Plankscht; † 15. Juni 1940 in Wissloch) iss ä Mannemer Orginal. Des warn arme Blumefakoifa, wella dursch die Mannemer Lokale gezoche iss. Waila e Unnafungtion vun de Schilddries ghabbd hot, issa immer kleewigsisch unn laischd dabbisch gebliwwe. Deshalb issa nie in die Schuul gange unn hot schbäda ach nie än Beruf glernd. Vun sainare Tant issa dann als Blumefakoifa in die umliegende Lokale unn uff die Schdrooß gschickt worre, dassa wenigschdns ä bissel Geld hääm bringe duht. Donn issa 1919 erschd inne Oschdald in Woinem oigewiese worre unn dann 1929 nach Wissloch woa 1940 gschtorwe iss. Sis net geklärt obba än Opfa vun dere sogenannde Aktion T4 vun de Nationalsozialischde worre iss, oda obs e nadirlische Dodesursach waa. De Blummepeder ghärd haid zu de Mannemer Orginale. Ä Legende duht behaubde, dassa imma zu Schdraische uffgelegt gewese iss. Bis haid wärre Witz gerisse, mid ihm in de Haubdroll. Des nach ihm benonnde Blummepederfeschd find jährlisch mit Flohmarkd unn Essensverkauf fär wohltädische Zwegge schdadd. Regelmäßisch werd vun de Lokalzaidung ä Schbendekampanje unna Mannemer Firme organisierd. Seid 1970 werd in Mannem jedes Johr der Bloomaulorde vagewwe. Des is middlaweil die hegschde
Schwoinepeffer is ä Gerischd aus Innereie. Normal macht mer noch Schwoineblut am Schluss noi, awwer des muss ach net soi. Es geht ach ohne. Wischdisch is, dass mer agereehschdes Mähl verwende duht. Do is e Rezept, wie mer des aus Schiwwerschdat kennt: 2 Schwoinezunge 2 Schwoineherze 4 Schwoineniere evenduell noch ä Pund Bauchlabbe odder Schälribble 4 Zehe Knobloch 1 middleri Zwiwwl 4 Nelge 1 Essleffl Marau 1 Lorbeerbladd 1 Essleffl schwarze gemahlene Peffer (jo wers peffrischer will halt mäh) 1 guhde Schuss Essisch 1 guhdi Pries Zugger 1-2 Lidder Fläschbrieh ca. 9-12 gheifde Essleffl Mähl Wammer hot: 1 Gläsel mit Schwoineblut Des ganze Fläsch in ähn große Topf noi un mit Fläschbrieh bedegge. Knobloch, mit Nelge un Lorbeer gschbickt Zwiwwl, Maurau, Essisch, Peffer un Zugger dezu gewwe un hochkoche losse. Dann de Herd uff niedrische Stuf runnerschalde un gut ä Schdunn köchle losse. Deggl druff. Währenddesse des Mähl in ä beschichd Pann gewwe un areschde. Muss debei bleiwe. Am Afang kammer ruhisch bissl mä Hitz dragewwe, awwer wann des langsam braun werd (mer muss nadierlisch immer mit ähm Holzleffl umriehre), solld mer die Hitz reduziere. Alla, un wann des dann schä dunglbraun is (net zu arg dungl, sunschd werds bidder!),
Belseniggel sachdma inde Pals zum Nikolaus. Midm Belseniggl isch a imma de Gneschd Rubbreschd middgonge, wu die Kinna inde Sagg gschdegd hodd, wonnse nedd brav gwesd sinn im vagongene Joa. In Schbaija hodds frija de Brauch gewwe, wu om 5. Dezemba die Kinna vun Haus zu Haus gonge sinn, um Gläänischkaide, wie Siesischkaide odda än Abbel zu krische, so wie haid om Halloween. Zu dem Daach, wu die gleene Belseniggel unnawegs gwesd sinn, hoddma donn a de "glääne Niggolaus" gsachd un om negschde Daach isch donn de "grosse Niggolaus" middm Gnechd Rubrechd zude Kinna unnawegs gwesd. Die Kinna sinn in Schbaija bis Ofong vunde sechzischa Joa om finfde Dezemba vun Dea zu Dea zude Laid gonge, um Gläänischkaide zu krische. Än Schbruch vunde Kinna isch gwesd Isch bin än aame Sinda, hab nainenaizisch Kinda. Wonn isch heem kumm un hab nedd viel, donn krischischse middm Beseschdiel. Wonnse donn vunde Fraa ä Gläänischkaid krischd kabd hawen, hawense gsachd Die guude Fraa, die guude Fraa, die hodd uns was gegeewe. Womma negschd Joa widda kummen, donn sollse a noch leewe. Wonnse awwa nix krischd hawen, sinnse weg'gonge un hawen ä bissele waida weg gegrummeld Die beese Fraa, die beese Fraa, die hodd
Jupiter isch middem Äquatorialdaschmessa vun uugfähr 143.000 Kilometere dä grēschd Planet vum Sunnesyschdem. Ea isch middere däšschniddlische Entfännung vun 778 Millione Kilometere vun dä Sunn aus g'sehe dä finft Planet. Weije seinere chemischi Z'ammesedsung zähld ea zu d' Gasplaneten (de.:„Gasriesen“) un hõ kee sischdbari feschd Owwafläsch. Solschi Gasriese wädde nõch eem å als Jupiterähnlischi Planete b'zeischnet, di im Sunnesyschdem di Grubb dä ëijßere Planete bilde. In derre Grubb ischa d' innaschd un laaft in dä ëijßerä Nõchbårschõft vum Astereoidegäddl um d' Sunn. Åls äns vun d' helschd Objekde vum Nõchdhimmel ischa nõch'm römische Hauptgott Jupiter b'nõnnt. In Babylonie gålda weije seinere helli, goldisch-gelwe Farb õls Kēnischsstän. Sei astronomischs Symbol isch .
Die Haubdschdrooß wiese in Schbaija baide Laid heese dud, heesd aischendlisch Maximilianstraße un isch die Haubdgschäfdsschdrooß vunde Schdadd Schbaija un die ejemolisch Brachdschdrooß Via Triumphalis vunde alde Kaisaschdadd. Oafong vunde achzischa Joa hoddsemol a "Schlabbegass" baide Laid keese, wus mol so viel Schuhgschefd inde Schdrooß kabd hodd. Gons frija, ausde remisch Zaid, isch die glää Paffegass die wischdigschd Schdrooß gwesd. Umschdridde isch wonn gnau die Valacharung uff die haidisch Haubdschdrooß als wischdigschdi Schrooß bassiad isch. Oinische meenen, dasses schun voade saalische Zaid gwesd isch. Awwa middm Bau vum Schbaimara Dumm hodds donn ä schdeddebaulische Eawiadarung gewwe, un die Haubdschdrooß isch als braidi und faschd gradi Vabindung vum Aldperdel unnem Dumm endgildisch oageleschd worre. Obse alladings wirglisch easchd middm Bau vum Dumm oagleschd worre isch, isch uuglaa unma schdidzd sisch voa allem uff Iwwaleschunge un eenlische Enwigglunge vun onnare Schdedd. Saidem es'se awwa hodd, deeldse die middlaldalisch Schbaimara Aldschdadd in zwee Deel. Uuglaa isch a, wonn gnau de Gieshiwwlbach, wu haid unnade Haisa fliese dud, duasch die Haubdschdrooß geleschd worre isch. Uff jede Fall ischde Gieshiwwlbach frija mol offe duasch die Haubdschdrooß gflosse un easchd im 19. Jaahunnad donn unna die Ead kumme. Longi Zaid hodds awwa Zugeng fa die Laid
S’ Schwedzinga Schloss isch ä Schloss in Schwedzinge, wu die pfelsische Kuafeaschde Karl Philipp unn Karl Theodor als Summaresidens kabd hawwen. Bekonnd isches weschem soin Schlossgaade, wu im 18. Jaahunnad ogeleschd worre isch. S Schwedzinga Schloss - Schloss Schwetzingen Commons: Schwedzinga Schloss – Sammlung vun Bilder, Video un Audiodataie Websaid vum Schwedzinga Schloss Daade iwwas Schloss uffde Said vunde Schdadd Schwedzinge Londeskunde onlain: Schwedzinga Schloss Kein Land „wo die Zitronen blühen“, Addiggl iwwa die Gschischd vun Orongarije, dorunna die vun Schwedzinge 49.3838888888898.5697222222222Koordinaten: 49° 23′ 2″ N, 8° 34′ 11″ O
S 'Fliegend' Spagheddimonschda (englisch: Flying Spaghetti Monster, kõds FSM) isch eni Gottheit vunnere vum amerigånische Pysiker Bobby Henderson äfunneni Religion, wu di meeschde saache, 's wäer ä Parodie. Ehre Glauwenslehr väalwad dä Kreationismus unds Intelligent Design, vun dem månschi Lëid g'meend hawwe, 's solld in de Schuul unnarischd werre. Di ågeblische Religion håd im Englischi d Nåm Flying Spaghetti Monsterism. Außerdem saache manschi aa Pastafarinismus, die Åhenga nenne sisch selwad Pastafari Da Nåm vum Flieschende Spagheddimonschda kummd vun seinere Äijnlischkaid middere groußi Portsion Spaghetti mid Fleischbällsche (Spaghetti with meatballs) un Stielauge. Schdadd vunnere Hõnd Goddes babbele di Pastafari vun „Seinerem Nudlischi Ånhängsel“ (de: „Seinem Nudeligen Anhängsel“, en: „His Noodly Appendage“) Dä Grund fä d' Grindung vun derre Religion woar d' Dischbedere um dä Unnärischd vum Intelligent Design ån månschi Schule. Weije dem ff des - grad å vun dä Fäfeschdan vum Intelligent Design g'nmmeni – Agumend vun dä Gleischschchdellung hod dä Henderson innerem offene Brief ån d' Schulbhöad von Kansas, a seyni Glauwenslehr missd wi di kreationistische im Unnarischd vamiddld werre däffe. Des isch åls eni Barodie z'väschdeije un soll zeije, dås religieesis Sach im naduawissenschafdlischi Unnarischd nix valoan hod. Seiddem g’winnd d‘ „Religioun“ vunnene imma widda ån Freijnde. Di
Denglish is en negativ wertender Begriff fer es starke Tendenz im Deitsche englische Worde zu verwende, net wails on deitsche Worde fehlt, sondern um zumindescht vermeintlisch modern, fordschriddlisch, schlau, iwwerlesche, international und hipp zu wirke. Die Tendenz gibt es sowohl fer de Sprachgebrauch on sisch, als ach fer Aischenome vor allem vun Gschäfde. Die Tendenze gibt es vor allem im Bereich Betriebwertschaft und de Werwung. Zum Deel beruht des Denglisch ach doruff, dass ma in mansche Bereische, etwa EDV un Programmierung, tasäschlisch in hohem Maß uff englische Originalbischer zurickgreife muss. Haifische Schlisselwerder prägen sisch donn so oi, dass se gern, ach wenn die Laud deitsch redde und schreiwe, benitzt. Die erschgenannt Tendenze henn auch dozu gführt, dass Begriffe erfunne und verwend worre sinn, die es im Enlische gar ned gebt oder die ebbes gonz onneres bedeide. Beischpiele: Public Viewing (effentlisches Fernsehgucke) is im englische Sprachraum e Leischefeier mit offenem Sarg. Castingshow nenne die Englischsprochische Talent Show Beamer nenne die Englischsprochische projector Box is nur im Deitsche en Begriff fer Laudschprescher, im Englische meents nur Kaschde Basecap nenne die Englischsprochische Base ball hat oder Base ball cap. Zum ene die Uverschändlischkeit, die Denglisch in manche deitsche Texte noibringt, zum annere Lieb
49.4402788.572222Koordinaten: 49° 26′ 25″ N, 8° 34′ 20″ O Friederle (Friddrichsfeld) is ääna vun 17 Schdadtbezäärk unn en Schdadtdääl vun Mannem. Friddrichsfeld is im Siedoschde vun Mannem geleje unn dudd zåmme mim Edinga Ordsdääl Nai-Edinge en zåmmehängends Siedlungsgebied bilde, die Grenz verlaafd midde dorsch den Ord. Őőgrenzende Schdadtbezäärk sinn Seggene im Nordweschde unn Rhainau im Weschde. Friddrichsfeld hot drai Kinnerdaachesschdädde, ä Grundschul unn ä Haabdschul. Friddrichsfeld hot zwää Båånheef an zwää Båånschdregge lieje: De Båånhof Friddrichsfeld Sied im Siede on de Weschd-Oschd-Schdregg Monnem-Haidlbärsch unn Friddrichsfeld im Norde on de Sied-Nord-Schdregg zwische Schwetzinge unn Neggahause lieje. Nerdlisch vun Friddrischsfeld dudd die A656 laafe. Weschdlisch vun de Sied-Nord-Schdregg hot Friddrichsfeld en Gewerbegebied. Commons: Friddrichsfeld – Sammlung vun Bilder, Video un Audiodataie Webpeidsch vum Schdadtdeel Schdadischdigge (PDF; 189 kB) Stadt Mannheim: Einwohnerbestand 2015 in kleinräumiger Gliederung. Statistische Daten Mannheim № 1/2016. 30. März 2016, S. 5 ff., abgerufen am 6. April 2016 (PDF 679 KB).
Wengerde (daitsch Weingarten) is e Gmoind im Londkrääs Kallsruh un hot uugfähr 10'000 Oiwohner. Wengerde liegt am Iwwergang vom Owwerrhoigrawe zum Kraichgau un hot Åådail sowohl in de Ewene, wie au am Hügelland. Nach Kallsruh im Süde und Brusel im Norde sins jeweils ugfähr 10 Kilomeda. Newe em Dorf selwa ghert zu Wengerde de Ordsdail Waldbrügge un di baide landwirtschaftliche Siedlung Sallebusch un Sohlhöf. In Wengerde hot ma Reschde aus de Römerzaid und von de Merowingerzaid gfunne. Das Dorf isch durch en Hof entschtanne, der zum Kloschda Weisseburg im Elsass ghert hot. Im Johr 1504 isch s Dorf durch de Württemberger Herzog Ulrich zerstört worre. Noch em Wiederaufbau isch Wengerde en wichtige Marktflecke worre und 1589 hot ma uf de Setz en Wartturm gebaut, damit ma Åågreifer rechtzaidig komme siehd. Bis 1803 hot Wengerde zu de Kurpalz ghört und isch dann ans Kurfürschtetum bzw. s Großherzogtum Bade gfalle. Balthasar Venator (1594–1664), Schriftsteller Hermann Kanzler (1822–1888), päpstlicha General Anne und Kurt Leibersberger (* beide 1922, erstere † 2006), deutsches Volksmusikduo Alexander Brändle (1923–1984), Schriftsteller Reinhold Friedrich (* 1958), Musiker Daniel Caspary, Mitglied vum Oiropäische Parlament Commons: Weingarten (Baden) – Sammlung vun Bilder, Video un Audiodataie Wikisource: Weingarten (Baden) – Qwelle un
Meckse (in de Nochbarderfer werd a Meckese gsagt) isch e Gmainde in de Kurpalz im haidige Bade-Wirddeberg und gherd zum Rhoi-Negger-Krais. Meckse isch ungfähr 20 Killomeda siedeschdlich vun Heidlberg. S Dorf, des noch zum Kraichgau gheerd, ligd an de Elsenz, die in dere Gegend vun Side nach Norde fliessd. Die Gemarkung umfassd 1633 Hektar, wu zwische 135 und 258 Meda iwwerm Meer ligge. Vun de ganze Flech sin 38,3 % vum Wald bewachse, 45,7 % landwirdschafdlich gnutzt un 14,1 % sin Siedlungsfläch un Verkehrsfläch. Des unnere Schwarzbachtal stehd said 1997 unna Nadurschutz. En grosser Dail von de unbebaude Fläche gherd zum Låndschaftsschutzgebiet Unneres und Middleres Elsenzdal und des Gebiet nerdlich von de Elsenz un em Schwarzbach gherd zum Naturpark Neggardal-Odewald. Nåchbagmainde vun Meckse sin Mauer, Wissebach, Lobach, Schbeeschbach, Eschlbrunn, Zuzehause, Diele un Wissloch. Zu de Gmainde Meckse gherd ned nur s Dorf Meckse sondern aa Minischzell. Ausserdem gibts weschdlich von Meckse said 1964 de Wailer Meckesheimerhof. Meckse isch zum erschde Mol in ere Urkund vun 822 ufgetaucht und zwar im Lorscher Codex. Dort werd de Ort Meckinesheim gnannd un isch vermudlich e frängische Siedlung. D Martinskerch, vun dere d Ruine noch haid öschdlich vum Dorf zu sehe sinn, isch oini